Պետք է երեխային «ստիպել», որ խոսի: Առարկաները ցույց տալիս ստիպեք նրան, որ ասի` ինչ է ուզում եւ միայն այդ դեպքում տվեք: Երեխան կարող է լաց լինել, կամակորություն անել, պետք է դիմանալ մի փոքր, հակառակ դեպքում նա կծուլանա: Եթե երեխան ամեն ինչ հասկացնում է, եւ դուք անմիջապես կատարում եք իր բոլոր «հասկացրածները», նրա խոսքը կարող է ուշանալ: Երեխային պետք է «ստիպել» զարգանալ: Այսինքն` նա պիտի խոսելու անհրաժեշտություն զգա: Անընդհատ հիշեցրեք նրան հարազատ առարկաների անունները` ցույց տալով դրանք, եւ ստիպեք, որ դրանք ուզի` անուններն ասելով: